Consiliul Concurenței investighează compania Roche România pentru abuz de pozitie dominantă pe piața medicamentelor oncologice astăzi, 13:32 Autor: Roxana Rosu Consiliul Concurenței a declanșat două investigații privind un posibil abuz de pozitie dominantă al companiei Roche Romania SRL pe piața anumitor produse oncologice din România, inclusiv în privința excluderii de pe piață a variantei generice, mai ieftine, a unui medicamentului inovativ Tarceva.  Una dintre investigați vizează un posibil comportament anticoncurențial ce constă în practicarea de către Roche România SRL, în relație cu un distribuitor al său, a unor prețuri cu ridicata mai mari decât prețurile oferite de către Roche România SRL în contextul unor proceduri de licitație privind aprovizionarea cu medicamente a spitalelor.